Pe același tipar

Astăzi se încheie prima „săptămâna”
de lucru din acest an pentru fotbaliștii formației Petrolul
Ploiești. În linii mari, pregătirea echipei a avut același tipar,
arhiutilizat de tehnicienii din fotbalul nostru.

Interesant este faptul că, în
primele cinci zile de antrenamente, la echipă – față de lotul care
a încheiat turul de campionat – au apărut nu mai puțin de 10
jucători noi. Este vorba despre Liviu Mihai, Cataramă, Breniuc,
Buhuși, Liubinkivoc, Tâncu, Gârleanu, Pjevic, Campar (portar), și
Cătălin Moldovan (junior). Deja doi dintre aceștia au fost trecuți
la „și alții” de către Răchită: Cătălin Moldovan și Adrian
Tâncu.

Sigur, situația este una foarte des
întâlnită la echipele antrenate de Răchită, fiind recunoscut faptul
că tehnicianul galben-albaștrilor cheamă foarte mulți fotbaliști
„la probe” în perioadele de intersezon. Ceea ce surprinde oarecum
este, însă, menținerea acestei linii de completare a lotului după
ce chiar managerul Petrolului anunțase, la reunire, că va renunță
la acest sistem. „Nu voi mai chema foarte mulți
jucători pentru că vreau calitate și nu cantitate!”,
era precizarea făcută atunci de Răchită.

După doar o săptămâna, deja sunt
opt nume noi în lotul lărgit. Și nu e vorba despre jucători de o
calitate fotbalistică ieșită din comun. Ceea ce ne face să credem
că Răchită, în săptămâna care se încheie „și-a făcut doar
încălzirea” și va rupe gură târgului în zilele următoare prin
transferarea unor fotbaliști de certă valoare, care să nu fie doar
la număr.

Cel puțin deocamdată, mai „sonore”
sunt numele celor care au plecat de la Petrolul, de la startul
campionatului și până acum, decât cele ale noilor veniți!

Sursa: ziarulprahova.ro

Articolul Pe același tipar apare prima dată în Liga 2.